Keski-Uudenmaan sote-kuntayhtymä
2844969-4
PL 46
Hyvinkää
05801
hankintapalvelut@keusote.fi
http://www.keski-uudenmaansote.fi/
TKI-ekosysteemin asiantuntijapalvelut Keski-Uudenmaan sote-kuntayhtymälle
Hankintajärjestelmän kohteena ovat innovaatiopalvelut, palvelujärjestelmien kehittämispalvelut, hankepalvelut sekä johdon konsultointiin TKIO-palveluissa (tutkimus-, kehitys-, innovaatio- ja oppimispalvelut) liittyvät palvelut. Lisäksi hankinnan kohteena ovat pilotointi- ja kokeilupalvelut sekä jatkuvan kehittämisen ja hallinnon palvelut tilaajan käyttöön. Hankintajärjestelmään kutsutaan myös tiedeyhteisöjä.
TKIO-ekosysteemi muodostaa tilaajan ja tutkimus-, kehittämis- ja innovaatiokumppanien sopimuksella säädellyn yhteistyömallin. TKIO-ekosysteemi tuottaa tutkimustietoa, kehittämispalveluita ja innovaatioita tilaajan sosiaali- ja terveyspalvelutuotantoon liittyvän kehittämistoiminnan ja johtamisen perustaksi. TKIO-ekosysteemin dynaamisen hankintajärjestelmän tarkoituksena on myös vaikuttavuutta tuottavien, yli organisaatiorajojen toteutettavien yhteistyöhankkeiden rakentaminen ja hankinta. Hankinnan kohde ja hankintajärjestelmän toiminta on kuvattu tarkemmin liitteessä ”TKIO-ekosysteemin dynaamisen hankintajärjestelmän periaatteet”.
Hankintajärjestelmä on jaettu luokkiin seuraavasti:
1. Innovaatiopalvelut
2. Palvelujärjestelmien kehittäminen
3. Hankepalvelut
4. Johdon konsultointi TKI-palveluissa
5. Tiedeyhteisöt
Kunkin luokan vähimmäisvaatimukset sekä asiantuntijoita koskevat perustamisvaiheen kokemus- ja osaamisvaatimukset kuvataan tarkemmin tässä osallistumispyynnössä. Tilaaja määrittelee kussakin hankintajärjestelmän sisäisessä tarjouspyynnössä tarkemmin hankintajärjestelmässä kilpailutettavien toimeksiantojen kohteen ja vaatimukset.
Hankintajärjestelmä on voimassa neljä (4) vuotta sen perustamisesta lukien, minä aikana hankintajärjestelmän sisäiset tarjouskilpailut tehdään. Tilaaja voi jatkaa hankintajärjestelmän voimassaoloa uudella hankintailmoituksella. Toimittajat voivat hakeutua hankintajärjestelmään perustamisvaiheessa ja myöhemmin sen voimassaoloaikana jättämällä osallistumishakemuksen osallistumispyynnön mukaisesti.
Hankintayksikkö varaa dynaamisen hankintajärjestelmän perustamisvaiheessa 31.1.2022 klo 10.00 mennessä saapuneiden osallistumishakemusten käsittelyyn 30 työpäivää. Tarjouspyyntöjä ei julkaista sinä aikana, kuin hankintayksikkö käsittelee määräaikaan mennessä saapuneet osallistumishakemukset.
Hankintajärjestelmä siirtyy 1.1.2023 Keski-Uudenmaan kuntayhtymältä Keski-Uudenmaan hyvinvointialueelle.
2022-01-12
2021/S 247-653512
Korjausilmoituksella korjataan hankinnan luokkakohtaisia nimettyjen asiantuntijoiden teknillistä ja ammatillista pätevyyttä koskevia vaatimuksia. Katso ESPD-lomakkeen kohta Valintaperusteet, C Tekninen ja ammatillinen pätevyys sekä hankintailmoituksen kohta hankinnan kohteen kriteerit.